Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 2. számú melléklet a 4/2008. (I. 16.) EüM rendelethez
Paragraph Index: 316

l) Az általános ápolói tevékenység folytatására kiadott román képesítésekre vonatkozóan – az i) pontban foglaltaktól eltérően – a szerzett jogok tekintetében kizárólag a következő rendelkezéseket kell alkalmazni. Feltétel nélkül elismerésre kerül az általános ápolói oklevél (Certificat de competenţe profesionale de asistent medical generalist), azon tagállami állampolgár esetében, akinek az oklevelét 2007. január 1-jét megelőzően Romániában állították ki, vagy akinek a képzése ezen időpontot megelőzően Romániában kezdődött, és amely nem felel meg az európai közösségi jog által meghatározott minimális képzési követelményeknek és az oklevél şcoală postliceală-ban folytatott felsőfokú szakképzés elvégezését igazolja, továbbá az oklevelet olyan igazolás kíséri, amely értelmében az adott tagállami állampolgár ténylegesen és jogszerűen folytatott általános ápolói tevékenységet Románia területén az igazolás kiadásának időpontját megelőző hét év során legalább öt egymást követő éven keresztül.

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes